hu hu hu hu en hu hu hu hu hu hu hu hu hu hu hu hu en hu hu hu hu hu hu hu hu hu en de ca hu hu hu hu hu hu hu hu hu hu hu hu hu hu nl hu hu hu hu en hu hu hu hu hu hu hu hu hu hu hu hu hu en hu uk hu hu hu hu hu en hu hu hu
Tanulmányút a jeruzsálemi Yad Vashemben – Paszternák András beszámolója – KISPASZTI WEB
Menü + × expanded collapsed
Szerzőeditorjúlius 29, 2007július 30, 2007Kategória:Erre jártam mostanában...
Sommer László, a MAZSIHISZ Oktatási Osztályának vezetője, akivel már régóta dolgozunk együtt, a Hunyadi téri körzet tagjaival látogatott el Komáromba. Ekkor kaptunk tőle meghívást a magyarországi zsidó tanárok csoportjába, mely 2007. június 24-től július 3-ig tíz napot töltött a jeruzsálemi Yad Vashem Intézet Holokauszt Tudományok Nemzetközi Iskolájában.
A 25 fős csoport vasárnap kora délután érkezett meg Tel Avivba. A Ben Gurion repülőtérről szállásunkra a Hotel Jerusalem Goldba mentünk, mely a város kapujában található. Az első izraeli órák az ismerkedés jegyében teltek, melyet Chava Baruch, a Yad Vashem magyarországi és romániai oktatási felelőse vezetett.  Az esti ünnepélyes megnyitón beszédet mondott Ephraim Kaye, az Angol Nyelvű Szemináriumok és a Zsidó Világ Osztály vezetője valamint Magyarország izraeli nagykövetségének kulturális ataséja.
A hétfői napot dr. Pesach Schindler rabbi előadásával kezdtük, aki a Churban fogalmát ismertette a bibliai és a rabbinikus gondolkodás tükrében. Ephraim Kaye a zsidó politikai pártok a két világháború közti Lengyelországában címmel tartott előadást. A délután folyamán a Yad Vashem 2005-ben megnyitott új tárlatát tekintettük meg Chava Baruch vezetésével. A múzeumban eltöltött három óra számtalan kérdést vetett fel bennünk. Az este folyamán Gádor Miki barátunk kalauzolta a csoportot Jeruzsálem óvárosában. Elmentünk a Siratófalhoz, barangoltunk a zsidó és az örmény negyedben.
Másnap Sulamit Imber, pedagógiai igazgató ismertette az oktatási intézmény filozófiáját. Felvázolta, hogy hogyan illesztik be az oktatásba az áldozatok, a tettesek és a külső szemlélők történeteit. Beszélt arról, hogy hogyan lehet a Holokausztot az egyes életkoroknak megfelelően oktatni. Dr. Kinga Frojimovics a magyar zsidók és a zsidókérdés a két világháború között problematikáját elemezte. Az Elpusztított Hitközségek Völgyében Gittu Zitkovits és Eszter Miron túlélők történeteit hallgathattuk meg. A szervezők számára fontos volt, hogy Jeruzsálemmel is minél jobban megismerkedjünk. Amir Golani régész kalauzolt minket buszos kirándulásunkon, mely során a város egyes külső kerületeit, Gilot, Armon Hanacivot, Har Hacofimot és Neve Smuelt látogattuk meg. A szerda délelőtt dr. Rafi Vagoé, a Tel Avivi Egyetem tanáráé volt. Elsőként a modern antiszemitizmus európai kialakulásának körülményeit ecsetelte, majd a náci rasszista ideológia és zsidó ellenes németországi politika került terítékre. Az antiszemitizmus iskolai kezeléséről Chava Baruchal beszélgettünk. Vele kerestük fel a Nők a Holokausztban időszaki kiállítást. A Yad Vashem weboldalán található magyar nyelvű oktatási anyagokat is megismerhettük ezen a napon (www.yadvashem.org). Este a jeruzsálemi magyar közösség tagjaival találkoztunk. A klub összejövetelét Eszter Miron nyitotta meg, a nap előadói az izraeli magyar napilap az Új Kelet munkatársai voltak. Róna Éva Sütő Andrásra emlékezett, Gideon Perrel új könyvéről Ádám Ráchellel a Kol Israel (izraeli közszolgálati rádió) magyar adásának vezetője beszélgetett. Az este folyamán találkoztunk Miriam Neiger Fleischmann komáromi születésű festőművésznővel. Miriam megmutatta az esti Jeruzsálemet.
Dr. Rob Rozett csütörtök reggel a zsidó vezetés dilemmáiról, a Judenrátok szerepéről adott összefoglalást történészi szemmel. Az új oktatási központba is ellátogattunk, ahol megnéztük a vizuális oktatótermet,  olyan kérdésekről hallhattunk a túlélőktől, tanároktól, történészektől és rabbiktól, mint például: Hol volt Isten a Holokauszt alatt? Vannak-e határai a Holokauszt művészi reprezentációjának?… Pillantást vetettünk a Yad Vashem filmtárára, majd megnéztük hogyan rögzítik az Emléklapok adatait a számítógépes rendszerbe. A csoport megemlékezést tartott a semmibe menő Marhavagonnál és az Emlékezés csarnokában is, melynek hamvakat takaró padlóját 6 millió mozaik fedi. Megismerhettük még Márta történetét, aki Lengyelországban élte túl azokat a borzalmas éveket. Yael Richler, „Körök” – Zsidó értékek a Holokauszt alatt című okatatási csomagról tartott előadást. A délután folyamán Tel Avivot és Yaffot kerestük fel, jutott idő egy kis fürdőzésre is a Földközi – tengerben.
A Holokauszt irodalmi tükröződéseiről Jakov Barzilai tartott előadást, az író és költő saját könyvét ajándékozta a képzésen résztvevőknek. A diaszpóra zsidó oktatási kérdéseiről dr. Ráchel Korazim, a Szochnut munkatársa ébresztett bennünk gondolatokat. A pénteki napon felkerestük az Óvárost, jártunk a Templomhegy történetét bemutató Davidson centerben és a Cion hegyen. Este dr. Gabi Bar-Saked vezetésével vettünk részt a Kabalat Shabaton egy zsinagógában. Az ünnepi vacsora után valóban pihenés következett. A shabati program az Izrael Múzeum meglátogatása volt. Mi a nap nagy részét a komáromi származású Vajnorsky családdal töltöttük. Jó volt újra látni Teri nénit, és két lányának családját. A nap vége felé Gádor Mikivel sétáltunk el a Jaffa kapuhoz, Dávid tornyához. A városfal mellett haladva eljutottunk a Siratófalig.
Az új hetet Dr. David Silberklang előadásával kezdtük, aki a Végső megoldásról tartott összefoglalást. A magyar zsidó cionista szervezetek bátor helytállásáról David Gur beszélt. A Horthy korszak zsidóságáról dr. Haraszti György tartott előadást. Az OR-ZsE történésze segített eligazodni az eddig hallottak terén is. Kármán Gyuri bácsi, a Rabbiképző liturgia tanszékének vezetője, televíziós szakember a burgenlandi embermentőkről vetített egy rövidfilmet, melyből saját történetét is megismerhettük. A képzés témájának feszültségét az esti Hora-táncház oldotta Yehuda Ben Harush vezetésével.
Hétfőn dr. Rafi Vago a Holokauszt tagadás és az antiszemitizmus modern világba kalauzolt el minket. Szomorú volt hallani, hogy milyen erősek ezek az irányzatok napjainkban. Szabadidőnkben felkerestük a Yad Vashem könyvtárát és levéltárát, ahol érdekességeket is találtunk közösségünkről. A záró beszélgetésen mindenki elmondhatta gondolatait az Izraelben eltöltött napokról, majd egy kis műsorra került sor Aron Dovid, Vencel György és Szerdócz Ervin kántorok és Székelyhidi Hajnal operaénekes közreműködésével. A búcsúvacsora jelezte, hogy lassan véget ér jeruzsálemi utunk. Másnap a Ben Gurion repülőtér kifutópályája felé gurulva azon gondolkodtam, mennyire hasznos is volt ez a tíz nap oktatási programjaink szempontjából, milyen sok új embert ismerhettünk meg az út alatt, és mennyire jó volt viszontlátni a rég nem látott ismerősöket…
Köszönet a szervezőknek, hogy részesei lehettünk ennek az életre szóló élménynek!
Facebookon való megosztáshoz kattintás ide.(Új ablakban nyílik meg)
Kattints ide a Twitter-en való megosztáshoz(Új ablakban nyílik meg)
Megosztom a LinkedInen(Új ablakban nyílik meg)
Ajánlás egy barátnak email-ben(Új ablakban nyílik meg)
Kattints ide a nyomtatáshoz(Új ablakban nyílik meg)
Szerzőeditorjúlius 29, 2007július 30, 2007Kategória:Erre jártam mostanában...
Előző bejegyzés Előző bejegyzés:
Következő bejegyzés Következő bejegyzés:
Rádió Bézs: 55 perc a Csodák Palotájából
STRATÉGIA #2 – zsiráfok és elefántok az “ötlet” szolgálatában
Közösségi matricázás a Judafesten
Újra itt a Diák Innovátorok Klubja
Ezt írtam… Hónap kiválasztása 2018 november  (1) 2016 szeptember  (1) 2016 március  (1) 2016 január  (1) 2015 december  (1) 2015 november  (1) 2015 október  (2) 2015 augusztus  (2) 2015 július  (4) 2015 május  (2) 2015 március  (2) 2015 február  (1) 2014 december  (1) 2014 október  (2) 2014 szeptember  (2) 2014 július  (3) 2014 június  (1) 2014 május  (2) 2014 április  (4) 2014 március  (2) 2014 február  (2) 2013 december  (1) 2013 november  (4) 2013 október  (5) 2013 szeptember  (3) 2013 augusztus  (10) 2013 július  (4) 2013 június  (3) 2013 május  (4) 2013 április  (9) 2013 március  (8) 2013 február  (5) 2013 január  (9) 2012 december  (9) 2012 november  (46) 2012 október  (11) 2012 szeptember  (9) 2012 augusztus  (6) 2012 július  (3) 2012 június  (8) 2012 május  (9) 2012 április  (11) 2012 március  (9) 2012 február  (12) 2012 január  (12) 2011 december  (9) 2011 november  (9) 2011 október  (14) 2011 szeptember  (18) 2011 augusztus  (19) 2011 július  (20) 2011 június  (19) 2011 május  (8) 2011 április  (3) 2011 március  (3) 2011 január  (1) 2010 november  (1) 2010 szeptember  (1) 2009 augusztus  (1) 2009 június  (1) 2008 december  (1) 2008 július  (2) 2008 június  (1) 2008 május  (2) 2008 április  (1) 2008 március  (3) 2008 február  (3) 2008 január  (8) 2007 december  (5) 2007 november  (7) 2007 október  (19) 2007 szeptember  (32) 2007 augusztus  (106) 2007 július  (116) 2007 június  (95) 2007 május  (45) 2007 április  (65) 2007 március  (25) 2007 február  (59) 2007 január  (47) 2006 december  (1) 2006 november  (4) 2006 október  (4) 2006 szeptember  (2) 2006 augusztus  (9)
Ki járt a weblapomon?
KISPASZTI WEB, WordPress.com ingyenes honlap vagy saját honlap létrehozása.
Already have a WordPress.com account? Log in now.